དེ་ཡང་འཛམ་གླིང་དང་དེང་རབས།མ་འོངས་བར་ཁ་ཕྱོགས་ན་དབྱིན་ཡིག་དང་།རྒྱ་ཡིགབོད་ཡིག་སྦྱང་དགོས་པར་འདུག་པས།རང་སློབ་གྲྭས་ཀྱང་ཁ་ཕྱོགས་འདིར་སྙེག་ནས་སློབ་མའི་འཕེལ་རྒྱས་གཞི་རྩ་བཟུང་སྟེ།ཕྱོགས་ཡོངས་ཀྱི་ནུས་རྩལ་སྦྱང་བརྡར་བྱེད་ཆེད་དབྱིན་ཡིག་གི་ཤེས་བྱ་འགྲན་རྩོད་དང་རྒྱ་ཡིག་གི་ལམ་ནས་ཁ་ཤགས་བཤད་པའི་འགྲན་སྡུར་བྱས།བྱ་འགུལ་འདི་ཕྱི་གླིང་བའི་དགེ་རྒན་ཧེམ་མེ་ཞིས་གཙོ་བྱས་པའི་དབྱིན་ཡིག་ལས་ཤག་ཁང་དང་རྒྱ་ཡིག་ལས་ཤག་ཁང་གཉིས་ཀྱིས་འགན་གཅིག་ལྩོགས་སུ་བཞེས་ནས་བསྟུད་མར་ཉིན་གཉིས་ཀྱི་རིང་སྟེ་ཟླ་འདིའི་ཚེས་༢༣དང་༢༤ཉིན་སློབ་རའི་རྩལ་སྦྱང་ར་བ་ནས་སྤེལ།འགྲན་ཞུགས་སློབ་གྲོགས་དག་གིས་རང་ལ་ཚད་མཐོན་པོའི་རེ་བ་ཞིག་གམ་ཡིད་ཆེས་ཤིག་དང་།སྤོབས་པ་ཞིགཐུན་མོང་གི་བསམ་བློའི་སྒུལ་ཤུགས་ཀྱི་ཁྲོད་ནས་འགྲན་སྡུར་དུ་ཞུགས་ཡོད་ལ།ཁོ་ཚོས་མཛའ་བརྩེའི་ངང་ལ་རྒྱ་དང་རྒྱལ་ཁ་ཞིག་སེམས་ཁོང་དུ་རུམ་ནས་དྲི་གཞི་སོ་སོར་ལན་བཏབ་ཅིང་།འཕྲོག་རྩོད་ཀྱི་སྟོབས་ཤུགས་ཤིག་གིས་ཀྱང་ཀུན་ནས་བརྟས་ཡོད་པས་ན།འདི་ནི་ལྷད་མེད་དྭངས་གཙང་གི་ཐུན་མོང་རིང་ལུགས་ཀྱི་བསམ་པའི་སྟོབས་ཤུགས་ཤིག་མ་ཡིན་ནམ།